Speedway av Elvis Presley

Speedway er det 32. albumet til Elvis Presley. Det vart  gjeve ut i mai 1968 av RCA Victor i mono og stereo, LPM/LSP 3989. Albumet inneheld musikk frå filmen Speedway frå 1968, der Presley sjølv spelte. Innspelinga fann stad i MGM Studios i Hollywood, den 20. og 21. juni 1967. Albumet nådde 82. plassen på Billboard 200.

Innhald
I juni 1967, medan Presley arbeidde med filmmusikk, gav The Beatles ut Sgt. Pepper's Lonely Hearts Club Band og endra musikkindustrien. The Velvet Underground & Nico skulle få stadig meir innverknadsrik over tid og Surrealistic Pillow av Jefferson Airplane, debutalbumet til The Doors og I Never Loved A Man the Way I Love You av Aretha Franklin var alle bestseljarar. Monterey Pop Festival hadde nettopp funne stad lenger nord i California frå der Presley arbeidde. Han var klar over somme av endringane som skjedde i popmusikken kring seg, men vart i stadig aukande grad isolert då det var meir filmmusikk som måtte spelast inn.

Det vart spelt inn åtte songar under innspelinga der «Suppose», som var den einaste songen som hadde interesse for Presley, ikkje vart nytta i filmen. To songar vart gjevne ut på ein singel, «Your Time Hasn't Come Yet Baby» med «Let Yourself Go» på B-sida, og begge sider nådde dei lågare delane av Billboard Hot 100 (høvesvis 72. og 71. plass), men selde dårleg. «There Ain't Nothing Like A Song» som vart avvist frå filmmusikken til Spinout, var ein av to songar med vokal av Nancy Sinatra, her i ein duett med Presley. All vokalen hennar, og songen hennar «Your Groovy Self,» den einaste gongen ein song utan Elvis vart gjeven ut på eit av albuma hans, vart spelte inn i ei anna innspeling den 26. juni der Lee Hazlewood var produsent. Tre songar som var til overs frå tidlegare innspelingar, inkludert ei frå innspelinga i mai 1963, vart henta fram til å fylle opp albumet med songar. 

Speedway tok over rekorden for lågast listeplassering og salstal for Presley, mindre enn 100 000 selde eksemplar, og den framtidige platekarrieren hans stod i fare. Det kom noko bra ut av det, sidan plateselskapet fann ut at ein ikkje kunne halde fram med denne filmmusikkformelen som ikkje lenger fungerte. Dette var den siste dramafilmen med Presley som fekk eit fullt filmmusikkalbum. Dei siste fem filmane hans dette tiåret — Stay Away, Joe, Live A Little, Love A Little, Charro!, The Trouble with Girls og Change of Habit — konsentrere seg om skodespelaren Presley, og ikkje songaren, og hadde få songar av Presley med. Det var òg det siste Presley-albumet som vart gjeven ut i både stereo og mono, sidan mono var på veg ut av industrien. Den sjeldne mono-utgåva Speedway (LPM-3989) er i dag etterspurt blant samlarar. Tre songar frå albumet finst på Command Performances: The Essential 60s Masters II (1995): dei to sidene frå singelen og tittelsporet.

Medverkande 

 Elvis Presley −  vokal
 The Jordanaires −  korvokal
 Charlie McCoy −  trompet
 Boots Randolph −  saksofon
 Pete Drake −  pedalsteelgitar
 Tiny Timbrell −  akustisk gitar (den 20. juni)
 Chip Young −  elektrisk gitar
 Tommy Tedesco −  elektrisk gitar (den 21. juni)
 Larry Muhoberac −  piano
 Charlie Hodge −  piano (den «Suppose»)
 Bob Moore −  kontrabass
 D.J. Fontana, Buddy Harman − trommer

26. juni-innspelinga:
 Nancy Sinatra −  vokal
 Roy Caton, Virgil Evans, Oliver Mitchell −  trompet
 Dick Hyde −  trombone
 Billy Strange, Donald Owens, Donnie Lanier, Al Casey −  elektrisk gitar
 Larry Knechtel, Don Randi −  piano
 Chuck Berghofer −  bass
 Hal Blaine −  trommer

Innhald

Lister

Album

Kjelder
Denne artikkelen bygger på «Speedway (album)» frå ,  den 15. desember 2016.

Bakgrunnsstoff
LPM-3989 Speedway  ¨på The Elvis Presley Record Research Database

Filmmusikkalbum frå 1968
Elvis Presley-album
RCA Records-album
Engelskspråklege album